88. dodjela "Oscara"
88. dodjela Oscara je svečanost koju predstavlja Akademija filmskih umjetnosti i nauka (AMPAS), a održana je 28. februara 2016. u Dolby Theatreu u Hollywoodu. Ceremonija je počela u 17:30 PST / 20:30 EST. Dodijeljeni su Oscare u 24 kategorije. Svečanost je u SAD-u prenosila TV-kuća ABC, u produkciji Davida Hilla i Reginalda Hudlina. Glumac Chris Rock bio je domaćin ceremonije po drugi put, nakon što je prethodno bio domaćin 77. ceremonije 2005. Akademija je održala i 7. svečanost dodjele počasnih Oscara (Governors Awards) 14. novembra 2015. Oscar za tehnička dostignuća dodijeljen je 13. februara 2016. na ceremoniji u Beverly Wilshire Hotelu na Beverly Hillsu, a nagrade su predstavili domaćini ceremonije Olivia Munn i Jason Segel. Pobješnjeli Max 4: Divlja cesta osvojio je šest nagrada, što je najviše za ceremoniju, dok je Povratnik osvojio tri od ukupno 12 nominacija. Ostali dobitnici su Pod lupom, koji je osvojio dvije nagrade, uključujući i Oscara za najbolji film. Filmovi A Girl in the River: The Price of Forgiveness, Amy, Bear Story, Opklada stoljeća, Most špijuna, Dankinja, Ex Machina, Podlih osam, U mojoj glavi, Soba, Saulov sin, Spectre, i Mucavac osvojili su po jednu nagradu. Ceremonija je dobila ocjenu 23,4 sa 36% gledanosti u 56 najvećih gradova u Sjedinjenim Američkim Državama, što je najniža ocjena Oscara u zadnjih osam godina.